65. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝ. ΥΠΗΡΕΣΙΩΝ Αριθ. 410/112 της 3 Ιαν./20 Φεβρ. 1979 (ΦΕΚ Β΄ 171) Περί απαλλαγής εκ της συμμετοχής εις τας δαπάνας της παρεχομένης εκτός Νοσοκομείου ή Κλινικής Φαρμακευτικής Περιθάλψεως εις νεφροπαθείς ησφαλισμένους του ΤΣΑΥ . ΄Εχοντες υπ’ όψιν: 1.Τας διατάξεις της παρ. 2 του άρθρ. 5 του Ν.Δ. 3348/1955 «περί τροποποιήσεως και συμπληρώσεως της περί ΤΣΑΥ Νομοθεσίας». 2.Τας διατάξεις του υπ’ αριθ. Π.Δ. 765/23.10.78 «περί χορηγήσεως Φαρμακευτικής Περιθάλψεως εις νεφροπαθείς ησφαλισμένους του ΤΣΑΥ . 3.Την κοινήν απόφασιν του Πρωθυπουργού και Υπουργού Κοινωνικών Υπηρεσιών αριθ. Δ3/2087/6.12.77 «περί αναθέσεως αρμοδιοτήτων στους Υφυπουργούς Κοινωνικών Υπηρεσιών» (ΦΕΚ 1278/6.12.77). 4.Την απόφασιν του Διοικητικού Συμβουλίου του Ταμείου Συντάξεως και Αυτασφαλίσεως Υγειονομικών αριθ. 951, την εκδοθείσαν κατά την συνεδρίασιν αυτού της 19.12.78. 5.Την γνώμην του παρά τω Υπουργείω Κοινωνικών Υπηρεσιών λειτουργούντος Συμβουλίου Κοινωνικής Ασφαλείας, διατυπωθείσαν κατά την υπ’ αριθ. 22/24.1.79 συνεδρίασιν αυτού, αποφασίζομεν: Εγκρίνομεν την υπ’ αριθ. 951 απόφασιν του Διοικητικού Συμβουλίου του Ταμείου Συντάξεως και Αυτασφαλίσεως Υγειονομικών, ληφθείσαν κατά την συνεδρίασιν αυτού της 19.12.78, με την οποίαν τούτο απεφάσισεν όπως: «Οι πάσχοντες εκ χρονίας νεφρικής ανεπαρκείας οίτινες υποβάλλονται εις αιματοκαθάρσεις ησφαλισμένοι και συνταξιούχοι του ΤΣΑΥ ως και τα μέλη οικογενειών αυτών απαλλάσονται πάσης συμμετοχής εις τας δαπάνας της εκτός νοσοκομείου ή κλινικής παρεχομένης αυτοίς υπό του Ταμείου Φαρμακευτικής περιθάλψεως». Η παρούσα δημοσιευθήτω δια της Εφημερίδος της Κυβερνήσεως. 